**Ministru kabineta rīkojuma projekta „Par finansējumu Latvijas iemaksai Eiropas Reģionālā dzīvnieku ģenētisko resursu koordinācijas centra (*ERFP*) budžetā” sākotnējās ietekmes novērtējuma ziņojums** **(anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ar 1995.gada 31.augusta likumu „Par 1992.gada 5.jūnija Riodežaneiro Konvenciju par bioloģisko daudzveidību” Latvija ir ratificējusi Konvenciju par Bioloģisko daudzveidību. Ievērojot šo konvenciju, katrai valstij ir pienākums iesaistīties ģenētisko resursu saglabāšanā, tostarp sadarboties un apmainīties ar informāciju, kas saistīta ar ģenētiskajiem resursiem.  Ministru kabineta 2012.gada 31.jūlija noteikumu Nr.523 „Noteikumi par budžeta pieprasījuma izstrādāšanas un iesniegšanas pamatprincipiem” 34.3.apakšpunkts nosaka, ka ministrija var uzņemties jaunas valsts budžeta ilgtermiņa saistības maksājumiem starptautiskajās institūcijās tikai ar Ministru kabineta lēmumu. |
| 2. | Pašreizējā situācija un problēmas | Lauksaimniecības dzīvnieku ģenētisko resursu saglabāšanas koordinācija notiek starptautiskā, reģionālā un nacionālā līmenī.  Starptautiskā līmenī lauksaimniecības dzīvnieku ģenētisko resursu saglabāšanu koordinē Pārtikas un lauksaimniecības organizācija (*Food and Agriculture Organisation of the United Nations*) (turpmāk – *FAO*), kuras dalībvalsts kopš 1991.gada ir arī Latvija. Starptautiskais koordinācijas centrs ir Itālijā, Romā. 1995.gadā *FAO* lūdza dalībvalstis nominēt valstu lauksaimniecības dzīvnieku ģenētisko resursu nacionālos koordinatorus (turpmāk – NK). Latvija šim darbam izvirzīja Zemkopības ministrijas pārstāvi, un arī pašlaik Latvijas NK ir Zemkopības ministrijas pārstāvis.  Specifisku problēmu risināšanai un lokālai informācijas apmaiņai ir nepieciešama valstu sadarbība reģionālā līmenī. Tādēļ pēc *FAO* iniciatīvas Dzīvnieku audzēšanas Eiropas asociācijas (*European association for animal production*) (turpmāk – *EAAP*) konferencē 1995.gadā Prāgā un 1996.gadā Lillehammerē tika organizētas arī Eiropas NK sanāksmes. Uz šīm sanāksmēm tikai aicināti visi Eiropas NK, kurus valstis bija nominējušas *FAO*. Šajās sanāksmēs aizsākās diskusijas par nepieciešamību uzlabot sadarbību Eiropā dzīvnieku ģenētisko resursu saglabāšanas jomā. 1997.gadā Francija uzņēmās izmitināt Eiropas Reģionālā koordinācijas centra sekretariātu Francijā un to arī finansēja. 1999.gadā piektās NK asamblejas laikā Cīrihē 80% dalībvalstu nobalsoja par viena Eiropas koordinācijas centra izveidi. 2000.gadā sestās Eiropas NK asamblejas laikā Hāgā Eiropas reģionālais dzīvnieku ģenētisko resursu koordinācijas centrs (*European Regional Focal Point for Animal Genetic resources*) (turpmāk – *ERFP*) tika izveidots formāli. Pašlaik *ERFP* ir pārstāvētas 45 Eiropas valstis.  *ERFP* darbības mērķi galvenie mērķi ir:   * atbalstīt dzīvnieku ģenētisko resursu *in-situ* un *ex-situ* saglabāšanu un ilgtspējīgu izmantošanu Eiropas valstīs; * veicināt Vispārējā darbības plāna attiecībā uz dzīvnieku ģenētiskajiem resursiem (*The Global Plan of Action for Animal Genetic Resources*) ieviešanu Eiropā; * veicināt un izvērst ar dzīvnieku ģenētiskajiem resursiem saistītos NK pasākumus Eiropā; * attīstīt un uzturēt regulārus kontaktus un nodrošināt informācijas apmaiņu par dzīvnieku ģenētiskajiem resursiem horizontālā līmenī starp Eiropas NK un *EAAP* un vertikālā līmenī ar Globālo koordinācijas centru Romā, izmantojot esošās struktūras; * stimulēt ar dzīvnieku ģenētiskajiem resursiem saistīto reģionālo projektu, pētījumu, darba grupu un nacionālo programmu finansēšanu un organizēšanu Eiropas reģionā; * veidot atbilstošu saikni ar Eiropas komisiju, *FAO* Ģenētisko resursu komisiju, Bioloģiskās daudzveidības konvencijas sekretariātu un reģionālajiem un nacionālajiem koordinatoriem; * stimulēt un koordinēt nacionālo un reģionālo dzīvnieku ģenētisko resursu datubāzu veidošanu un tālāku attīstību.   Ikgadējā *ERFP* NK asambleja pulcē visus Eiropas reģiona NK, parasti vienlaikus ar *EAAP* konferenci. NK asambleja ir vienīgais pasākums, kurā satiekas visi Eiropas NK, un tajā ir iespēja apmainīties viedokļiem un uzzināt, kā dažādas problēmas tiek risinātas citās Eiropas valstīs. Latvijas pārstāvji NK asamblejās ir piedalījušies pēdējos trīs gadus (2010.–2012.). Piedaloties NK asamblejā, Latvija iegūst informāciju par jaunāko Eiropā saistībā ar lauksaimniecības dzīvnieku ģenētiskajiem resursiem. NK asamblejās *FAO* sniedz arī jaunāko informāciju par lauksaimniecības ģenētisko resursu šķirnēm un to tendencēm pasaulē. Tāpat NK asamblejās tiek prezentēti *ERFP* darba grupu un projektu rezultāti. 2012.gada NK asamblejā tika prezentēti šādu darba grupu un projektu rezultāti:   * Dokumentācija un informācija (*Documentation and information*)*;* * Piekļuve un ieguvumu sadale (*Access and benefit sharing*)*;* * Agrovides pasākumi (*Agri-enviromental measures*)*;* * Riska statuss un tā indikatori (*Risk status and indicators*)*;* * Piemērots atbalsts apdraudētām lauksaimniecības dzīvnieku šķirnēm (*Proper way of supports for endagered livestock breeds*)*;* * *Ex-situ* saglabāšana(*Ex situ conservation*)*;* * Modeļu izstrādāšana šķirņu riska statusa novērtēšanai pēc populācijas izmantošanas veida un atbilstošām ģeogrāfiskām norādēm (*Development of models assessing the breeds risk status by utilization of population and relevant georeferenced data*)*.*   Visu minēto darba grupu un projektu rezultāti Latvijai ir nozīmīgi turpmākai lauksaimniecības dzīvnieku ģenētisko resursu saglabāšanas un izmantošanas politikas izstrādāšanai. Latvijā ir kritiski samazinājies ģenētisko resursu šķirņu dzīvnieku – Latvijas balto cūku un Latvijas brūno govju – skaits, un ir nepieciešami šo šķirņu saglabāšanas pasākumi. Tāpēc ir ļoti būtiski zināt citu valstu pieredzi šādu problēmu risināšanā.  Turklāt Latvija *ERFP* piedalās, ne tikai apmeklējot NK asamblejas. Pēdējās divās no iepriekš minētajām darba grupām piedalās arī Latvijas pārstāvis, tāpēc Latvija ir iesaistīta jaunāko vadlīniju izstrādē par ģenētisko resursu šķirņu riska statusa novērtēšanu un saglabāšanas pasākumiem.  Ņemot vērā finansiālās iespējas ekonomiskās krīzes laikā, Latvija iemaksas *ERFP* budžetā līdz šim nav veikusi. Tomēr, tā kā pēdējos gados Latvijas pārstāvji aktīvi piedalās *ERFP* pasākumos, ir lietderīgi sniegt *ERFP* finansiālu atbalstu, jo Latvijai arī turpmāk ir būtiska sadarbība un pieredzes apmaiņa ar citām Eiropas valstīm. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Ministru kabineta rīkojuma projekts nosaka Latvijas iemaksas nodrošinājumu *ERFP* gadskārtējā budžetā, piešķirot finansējumu Zemkopības ministrijas budžeta programmai 97.00.00 „Nozaru vadība un politikas plānošana” |
| 5. | Projekta izstrādē iesaistītās institūcijas | Zemkopības ministrija. |
| 6. | Iemesli, kādēļ netika nodrošināta sabiedrības līdzdalība | Nav attiecināms. |
| 7. | Cita informācija | Nav. |

Anotācijas II sadaļa – nav attiecināms.

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2013. gads** | | Turpmākie trīs gadi (tūkst. latu) | | |
| **2014.** | **2015.** | **2016.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2010) gadu | Izmaiņas, salīdzinot ar kārtējo (2010) gadu | Izmaiņas, salīdzinot ar kārtējo (2010) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0  0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0  0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0,4 | 0,4 | 0,4 |
| 2.1. valsts pamatbudžets | 0 | 0 | 0,4 | 0,4 | 0,4 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | – 0,4 | – 0,4 | – 0,4 |
| 3.1. valsts pamatbudžets | 0 | 0 | – 0,4 | – 0,4 | – 0,4 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | – 0,4 | – 0,4 | – 0,4 |
| 5.1. valsts pamatbudžets | 0 | – 0,4 | – 0,4 | – 0,4 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | *ERFP* budžets tiek apstiprināts NK asamblejā, kas notiek reizi gadā. *ERFP* finansiālais menedžments ir *EAAP* pārziņā. Sākotnēji *ERFP* tika finansēts no 10 donorvalstu brīvprātīgiem ziedojumiem. NK asamblejā 2010.gadā Krētā Eiropas NK vienojās, ka visas valstis maksā *ERFP* brīvprātīgu maksājumu, kura apmērs katrai valstij tiek noteikts atkarībā no iekšzemes kopprodukta lieluma un ir robežās no 600 līdz 10 000 eiro. Saskaņā ar pieņemto gradāciju Latvijas maksājuma apmērs ir 600 eiro (~ 420 latu).  *ERFP* budžets tiek izmantots tīmekļa vietnes uzturēšanai, Eiropas lauksaimniecības dzīvnieku daudzveidības informācijas sistēmas *EFABIS* (*European farm animal biodiversity information system*) uzturēšanai, *ERFP* pasākumiem (darba grupu darbības nodrošināšanai un projektu īstenošanai), NK asamblejas organizēšanai (t.sk. NK ceļa un uzturēšanās izdevumiem), kā arī valstu un organizāciju sadarbības veicināšanai. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. | | | | |

Anotācijas IV sadaļa – nav attiecināms.

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Nav attiecināms. |
| 2. | Citas starptautiskās saistības | Konvencija par bioloģisko daudzveidību |
| 3. | Cita informācija | Nav. |

|  |  |
| --- | --- |
| 1.tabula  **Tiesību akta projekta atbilstība ES tiesību aktiem** | |
| Nav attiecināms | |
| Cita informācija | Nav. |

|  |  |  |  |
| --- | --- | --- | --- |
| 2.tabula  Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem  **Pasākumi šo saistību izpildei** | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | | Konvencija par bioloģisko daudzveidību. |
|  | | | |
| A | B | C | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību.  Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| Konvencijas Par bioloģisko daudzveidību 20.panta 1.punkts, kas paredz, ka  katra līgumslēdzēja puse uzņemas atbilstoši savām iespējām nodrošināt finansiālu atbalstu un stimulus attiecībā uz tām valstiskajām aktivitātēm, kuras vērstas uz šīs konvencijas mērķu sasniegšanu saskaņā ar saviem valstiskajiem plāniem, prioritātēm un programmām. | Rīkojuma projekts. | Saistības tiek izpildītas pilnībā. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Konvencijā par bioloģisko daudzveidību paredzētās saistības nav pretrunā ar jau esošajām Latvijas Republikas starptautiskajām saistībām. | | |
| Cita informācija | Nav. | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Zemkopības ministrija un Finanšu ministrija. |
| 2. | Projekta izpildes ietekme uz pārvaldes funkcijām | Nav attiecināms. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekta izpildei nav nepieciešams izveidot jaunas institūcijas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekta izpildei nav plānots likvidēt esošas institūcijas. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekta izpildei nav plānota esošu institūciju reorganizācija vai apvienošana. |
| 6. | Cita informācija | Nav. |

Zemkopības ministre L.Straujuma

2013.03.13. 8:50

L.Ozoliņa

67027422, Ligija.Ozolina@zm.gov.lv